Ահա՜ թե ինչ… Սա՞ էր «հեղափոխություն» հորջորջված այս իշխանափոխության նպատակը կամ, ավելի ճիշտ, նպատակներից մեկը, սա՞ էր «հեղափոխության» առաջին ծիծեռնակը… Եթե ոչ, ապա ՀՀ վարչապետը և նախագահը պարտավոր են շտապ պարզաբանմամբ հանդես գալ, հասարակությանը, մեր ժողովրդին հավաստել, որ դա սոսկ Էլթոն Ջոնի անձնական ու սխալական կարծիքն է, և որ Հայաստանում իրենց հետ, այսինքն` վարչապետի ու նախագահի աջակցությամբ «նման խնդիրները դեպի լավը» չեն փոխվելու: Երկրի վերոնշյալ ղեկավարները պարտավոր են հավաստել, որ իրենք այդպիսի փոփոխություններ չեն բերելու Հայաստանում, մասնավորապես` այլասերվածները, նրանց պաշտպաններն ու հովանավորները մեր երկրում չե՛ն ունենալու այլասերվածության քարոզչության իրավունք, երեխա որդեգրելու իրավունք, մեկ այլ միասեռականի հետ իրենց ամուսնությունն օրինականորեն գրանցելու իրավունք, մատաղ սերնդին դաստիարակելու իրավունք, Հայաստանում միասեռականների շքերթ կազմակերպելու իրավունք: Պա՞րզ է ասված…